<classify> Aliomba taasisi mbalimbali zinazofanya biashara na Saccos hiyo, zipunguze urasimu katika utoaji wa uamuzi ili kuwawezesha wanachama kupata mikopo waliyoomba kwa wakati.Meneja huyo alisema ushirika huo ulianza mwaka 1990 ukiwa na wanachama 37 tu walioweka akiba ya Sh 129,600, wengi wao wakiwa ni watumishi wa ofisi ya Katibu Tawala wa Mkoa huo.Alisema sasa ushirika huo umefanikiwa kuongeza wanachama kufikia 697, wenye akiba za Sh 1,010,783,900, ambazo zinazunguka kama mtaji wa kukopeshana.Alisema hali hii imewezesha ushirika huo kuwa na baki ya mikopo kwa wanachama, yenye thamani ya zaidi ya Sh 1,735,609,883.Kuhusu thamani ya chama hicho tangu kianzishwe, Meneja huyo alisema imefikia Sh bilioni 5.8 kikiwa na hisa 41,655,000 , akiba Sh 951,611,670 na baki ya mikopo Sh 1,946,515,130.Akizungumzia kuhusu mikopo kutoka taasisi mbalimbali hapa mkoani, Meneja huyo wa Arusha Kurugenzi Saccos alisema mwaka wa 20132014 ushirika huo umepokea mkopo wenye thamani ya Sh bilioni moja kutoka Benki ya CRDB na Shirika la Taifa la Hifadhi ya Jamii NSSF, ambapo NSSF imetoa mkopo wa Sh milioni 500.Kwa upande wake Mwenyekiti wa Arusha Kurugenzi Saccos, Dk Freedom Makiago alitaja baadhi ya mafanikio yaliyopatikana katika ushirika huo kuwa wanachama wapatao 196 wamenufaika na mikopo yenye thamani ya Sh 621,576,000.  <topic>: UCHUMI 